ఎయిరిండియాలో పెట్టుబడుల ఉపసంహరణపై త్వరలో నిర్ణయం తీసుకుంటామని ఆర్థికమంత్రి అరుణ్జైట్లీ తెలిపారు. ఎయిరిండియాలో వాటాల కొనుగోలుకు ఇప్పటికే రెండు సంస్థలు ఆసక్తి ప్రకటించినందు వల్ల త్వరలోనే నిర్ణయం ప్రకటిస్తామని ఆయన అన్నారు. దీర్ఘకాలంగా భారీ నష్టాలు భరిస్తూ రుణాల ఊబిలో కూరుకుపోయిన ఎయిరిండియాలో వ్యూహాత్మక వాటాల విక్రయం విధివిధానాలపై జైట్లీ సారథ్యంలోని మంత్రుల బృందం కసరత్తు చేస్తోంది. ఎయిరిండియాలో వాటాల విక్రయానికి జూన్లో కేంద్ర కేబినెట్ సూత్రప్రాయంగా అంగీకారం తెలిపిన విషయం విదితమే. ఎయిరిండియాపై 52 వేల కోట్ల రూపాయలకు పైబడి రుణభారం ఉంది. 2012 సంవత్సరంలో యుపిఎ ప్రభుత్వం ప్రకటించిన 30 వేల కోట్ల రూపాయల బెయిల్ ఔట్ ప్యాకేజీపై ప్రస్తుతం మనుగడ సాగిస్తోంది.
airindialo pettubadula upasamharanapai twaralo nirnayam teesukuntaamani aardhikamantri arunjaitli telipaaru. airindialo vaataala konugoluku ippatike rendu samsthalu aasakti prakatinchinandu valla twaralone nirnayam prakatistaamani aayana annaru. deerghakaalamgaa bhari nashtaalu bharistuu runaala oobilo kuurukupooyina airindialo vyuuhaatmaka vaataala vikrayam vidhividhaanaalapai jaitley saarathyamlooni mantrula brundam kasarattu chestondi. airindialo vaataala vikrayaaniki joonlo kendra kabinet suutrapraayamgaa angeekaaram telipina vishayam viditame. airindiapai 52 vela kotla roopaayalaku paibadi runabhaaram undi. 2012 samvatsaramlo up prabhutvam prakatinchina 30 vela kotla roopaayala beyil out packagypai prastutam manugada saagistondi.